Sama um tú fert onkran hendinga stuttleikatúr–ella um tú javnan rør út. Tað er ikki lógarkravt at tryggja stuttleikabátar, men um báturin er vinnuligur, er lógarkravt, at tú hevur eina arbeiðsskaðatrygging. Vit viðmæla altíð, at tú í minsta lagi skrokktryggjar tær bátin. Tryggingin verður teknað eftir nývirðinum á maskinuni-íroknað gear, aksil og skrúvu. Seinnu árini er tað vorðið alt meira vanligt, at familjur fara uttanlands við bátinum at ferðast–og at báturin verður fluttur fyrsta teinin við skipi. Við hesum tilvalinum kanst tú tekna eina tilvalstrygging fyri flutningin av bátinum. Víðkað siglingarleið Um tú fert at sigla í Norðurlondum ella Stóra Bretlandi, er skrokktryggingin galdandi í upp til 60 dagar. Ætlar tú at sigla aðrastaðni, ella at vera burtur í longri tíð, ber til at tryggja fyri víðkaða siglingarleið. Tryggingin fevnir tá um tær leiðir, ið tú hevur boðað okkum frá frammanundan og sum eru settar í tryggingarskjalið. Ábyrgdartrygging Ábyrgdartryggingin tekur við, um tú gert skaða á fólk ella lutir hjá øðrum undir sigling. Tryggingin tekur eisini við, um tað stendst dálking av einum óhappi, um tær verður álagt at taka møguligt vrak burtur og um løn skal rindast onkrum fyri at bjarga mannalívi. Við ábyrgdartryggingini rindar tryggingin upp til fimm milliónir kr í endurgjaldi, um tú gert skaða á annan bát. Hartil kann endurgjaldið fyri skaða á fólk vera upp til tíggju milliónir kr. Við vanligu bátatryggingini er endurgjaldið avmarkað til tryggingarvirðið á tínum egna báti. Gert tú skaða á ein dýrari bát, kann stórur munur sostatt vera á umvælingarkostnaðinum og endurgjaldinum–og tann munin mást tú í so fall rinda.